De Vlijt (Diever)

De Vlijt is in nôtmûne yn it buorskip Oldendiever by Diever yn 'e Drintske gemeente Westerfjild. 

 Skiednis 
De mûne waard op it hjoeddeiske plak yn 1882 boud en kaam yn it plak fan in yn 1881 ôfbaarnde grûnsiler. It achtkant is ôfkomstich fan in ôfbrutsen Fryske poldermûne út Jistergea.Molendatabase, oproppen 25 febrewaris 2021 Yn ien fan 'e balken stiet it jiertal 1823, nei alle gedachten it boujier fan 'e poldermûne. 

Yn 1956 waard der in restauraasje útfierd, dy't lykwols net tarikkend wie. De grutte restauraasje fan 1980 makke de mûne wer mealree. It moal is ornearre foar de bakkerij yn Diever. 

 Beskriuwing 
De Vlijt is in achtkante stellingmûne mei in reiddutsen achtkant. De wjukken hawwe in flecht fan 18,60 meter. By de restauraasje fan 1980 waarden op beide roeden it Fauël-systeem oanbrocht, de bûtenroede hat boppedat automatyske remkleppen.

 Keppeling om utens 
 Mûnedatabase
 De Hollânske Mûne
 Allemolens.nl

Kategory:Mole yn Westerfjild 
Kategory:Ryksmonumint yn Westerfjild
Kategory:Nôtmole
Kategory:Stellingmole
Kategory:Bouwurk út 1882